Stasie vir pendelaars in Rustenburg stort ineen | Maroela Media
'n Stasie vir pendelaars in Rustenburg wat nog in aanbou was, het ineengestort.
"Een van die plekke waar 'n stasie vir die Rustenburg-snelvervoerstelsel as deel van die geïntegreerde openbarewerke-projek op die R104 in Tlhabane in aanbou was, het Saterdag inmekaar geval," het David Magae, munisipale woordvoerder, gesê.
"Die voorval het buite werksure plaasgevind ná die nuwe kontrakteur korrektiewe maatreëls ingestel het om foute reg te maak. Die aanvanklike bouwerk is stopgesit en die kontrak is in Junie 2017 opgeskort weens swak werk," het hy gesê.
Die nuwe kontrakteur is in September 2018 aangestel en die perseel is in Februarie vanjaar oorhandig ná 'n konsultasieproses om plaaslike arbeid en ontluikende ondernemings by die infrastruktuurontwikkeling te betrek.
"Die persele is in Februarie 2019 oorgegee en deel van die werk was om die aanvanklike bouwerk reg te maak. Toe die vorige kontrakteur se kontrak opgeskort is, het bouwerk op 30% gestaan.
"Die munisipaliteit het begin met regstappe om die finansiële verliese te herstel wat hy weens swak vakmanskap gely het," het Magae gesê.
Die munisipaliteit gaan nou ander stasies ook assesseer om te verseker dit is veilig vir pendelaars.
Dit gebeur as 'n mens BEE blindelings toepas en nie die firma aanstel wat die beste diens teen die billikste prys doen nie. Die tenderstelsrl is daarop gemik om sekere bevolkingsgroepe uit te skakel en ander te bevoordeel. Maar teen watter prys?
Dis ongelukkig die vrugte wat jy sal pluk as jy nie die regte mense aanstel om die werk te doen omdat die "community" dit "demand". Gan jy jou motor sleutels vir ñ vreemde gee wat nie oor ñ lisensie beskik nie ? Ek glo die burgermeester in Rustenburg is verjeug oor die insident, daar is altyd tyd om dit oor te doen as jy dit nie die eerste keer reg doen nie. Daar is geen haas om die projek af te handel nie anders was almal op site oor die naweek.
Trots tender bedrog gebou deur bee maatskappy, ondersoek ook sommer die amptenare wat dit goed gekeur het.
Johan en Skoolgeld julle is 100% reg.
Netso. En dit gebeur oor en oor, hoeveel ander projekte het nie al dieselfde pad geloop nie ? Maar owerheid is siende blind en horende doof. Ongelukkig is SA en sy mense die lydende party weens halstarrigheid